## La delegada del Consell a Castelló visita Catí

*** Susana Fabregat ha abordat amb l’alcaldessa de la localitat, M. Carmen Gámiz, diferents línies de col·laboració entre la Generalitat i l’Ajuntament**

La delegada del Consell a Castelló, Susana Fabregat, ha visitat el municipi de Catí, a la comarca de l’Alt Maestrat, com a part del seu recorregut pels 135 municipis de la província de Castelló. Durant la jornada, Fabregat s’ha reunit amb l’alcaldessa, M. Carmen Gámiz, per a abordar diferents línies de col·laboració entre la Generalitat i l’Ajuntament, orientades al desenrotllament local.

La visita institucional ha inclòs un recorregut pels principals monuments històrics de Catí, reconeguts pel seu gran valor cultural i arquitectònic. Així mateix, Fabregat ha tingut l’oportunitat de conéixer de prop el procés artesanal d’elaboració dels formatges de Catí, guardonats internacionalment i emblema de la tradició gastronòmica del municipi.

L’itinerari ha conclòs en l’ermita de la Mare de Déu de l’Avellà, cèlebre pels seus frescos barrocs que l’han portada a ser coneguda com la ‘capella sixtina del Maestrat’. “Este monument és un recordatori de l’immens valor del nostre patrimoni i de la responsabilitat que tenim de preservar-lo per a les futures generacions”, ha destacat Fabregat.

Esta trobada s’emmarca en la ronda de contactes de la delegada del Consell amb els municipis de Castelló, per a reafirmar el compromís de la Generalitat amb la promoció dels territoris rurals.

Fecha: 10/12/2024